Държавен вестник, бр. 92, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  92
един и същ бенефициент, при условие че това 
няма отражение върху ефективността на 
подбора на съответните извадки, подбрани 
въз основа на риска.
Чл. 81. (1) Въз основа на резултатите от 
проверките на място, ефективността на ана­
лиза на риска и оценката по чл. 71 ДФЗ може 
да увеличи или намали дела на извършваните 
проверки до не по-малко от 1 на сто.
(2) Въз основа на резултатите от извър­
шените проверки и оценката по чл. 71 ДФЗ 
може да предложи промени в процентите на 
намаления съгласно приложение № 4.
Чл. 82. (1) Ефективността на анализа на 
риска се оценява и актуализира годишно, 
където е приложимо, чрез:
1. определяне на приноса/оценката на 
всеки рисков фактор;
2. сравняване на резултатите по отношение 
на разликата между декларираната площ и 
установената площ в основаната на риска 
и подбраната на случаен принцип извадка; 
3. отчитане на конкретната ситуация и 
където е приложимо, изменението на реле­
вантността на рисковите фактори;
4. отчитане на естеството на неспазване­
то, което може да доведе до увеличаване на 
броя на проверките.
(2) На служителя, извършващ проверката 
на място, се осигуряват данни и информация 
за причините, поради които е избран всеки 
бенефициент и предоставената информация и 
документи към заявлението за подпомагане 
във връзка с изпълняваните задължения по 
интервенцията.
(3) Когато при проверките на място се кон­
статира значително неспазване в контекста на 
дадената интервенция, ДФЗ може да увеличи 
съответно процента на бенефициентите, които 
да бъдат проверени на място през същата и 
в следващата година за интервенцията.
(4) Държавен фонд „Земеделие“ може да 
реши да намали минималното ниво на про­
верките на място, извършвани всяка кален­
дарна година, когато процентът на грешките 
в случайната извадка, проверена на място, 
не надвишава 2 на сто през предходните две 
финансови години.
Раздел V
Елементи на проверките на място
Чл. 83. (1) Проверките на място обхва­
щат измерване на площта и проверката на 
условията за допустимост, изискванията по 
управление на дейността в многогодишните 
ангажименти и всички други/базови задълже­
ния, които бенефициентът трябва да изпъл­
нява, по отношение на площта, декларирани 
от бенефициента съгласно изпълняваните 
дейности по интервенцията.
(2) При проверките на място задължително 
се извършва проверка на парцелите, които 
през съответния период трябва да са заети 
с почвена покривка, различна от основна 
култура. 
(3) Проверката на условията за допусти­
мост, включително измерването на площта 
на земеделския парцел, на многогодишните 
ангажименти и другите задължения на земе­
делските парцели в рамките на проверката на 
място, може да бъде ограничена до подбрана 
на случаен принцип извадка, не по-малко 
от 20 на сто, която може да бъде увеличена 
при установени неспазвания на проверените 
парцели.
Чл. 84. Когато някои от условията за до­
пустимост, изисквания по управление на дей­
ността в многогодишните ангажименти или 
други задължения за земеделските парцели 
не могат да бъдат адекватно проверени при 
ограничаване на проверките до подбрана на 
случаен принцип извадка по чл. 79, се изготвя 
допълнителна, основана на риска извадка, 
позволяваща проверка на тези условия, ан­
гажиментите или други задължения, в това 
число и на почвената покривка.
Чл. 85. (1) За всяка проверка на място 
се изготвя доклад за проверката, който дава 
възможност да се прегледат детайлите на 
извършените проверки и да се направят за­
ключения относно спазването на условията за 
допустимост, изискванията по управление на 
дейностите за многогодишните ангажименти 
и другите задължения. Когато е приложимо, 
в доклада се посочват най-малко:
1. проверената интервенция, заявления за 
подпомагане/плащане;
2. присъстващите лица;
3. проверените земеделски парцели, из­
мерените допустими площи от земеделски 
парцели, включително, когато е приложи­
мо, резултатите от измерванията за всеки 
измерен земеделски парцел и използваните 
измервателни методи;
4. допустимата площ по интервенцията, на 
която са спазени критериите за допустимост 
на земеделските площи;
5. данни за уведомяване на кандидата за 
проверката;
6. данни за конкретните мерки за контрол, 
които трябва да се предприемат, произтичащи 
или засягащи други интервенции, включени 
в заявлението за плащане на бенефициера;
7. данни за допълнителните мерки за 
контрол, които трябва да се предприемат 
през текущата или следваща година от ан­
гажимента;
8. данни за всички установени случаи на 
неспазване, които биха могли да изискват 
взаимно уведомяване с оглед на други ин­
тервенции и/или предварителните условия 
по чл. 55 и/или 56 от ЗПЗП;
9. данни и информация за всички устано­
вени случаи на неспазване, които биха могли